stanford-oval/wikipedia huggingface dataset:
ยัน ลีเฟินส์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ยัน ลีเฟินส์
Getty Museum เก็บถาวร 2005-11-19 ที่ เวย์แบ็กแมชชีน
Veritus
Jan Lievens in the National Galleries of Scotland เก็บถาวร 2007-08-25 ที่ เวย์แบ็กแมชชีน
National Gallery of Art Jan Lievens Exhibit เก็บถาวร 2008-10-31 ที่ เวย์แบ็กแมชชีน
Milwaukee Art Museum, Jan Lievens: Out of Rembrandt’s Shadow, Exhibit
A Dutch Master Rediscovered เก็บถาวร 2009-04-18 ที่ เวย์แบ็กแมชชีน
Literature on Jan Lievens
สมุดภาพ

"อุปมานิทัศน์ของสัมผัส
ทั้งห้า"
ราว ค.ศ. 1622
"ชายแก่สวมหมวก"
ราว ค.ศ. 1630
"คนเล่นไพ่"
ราว ค.ศ. 1623
ไม่มีชื่อ
ราว ค.ศ. 1630-1635
"ภาพเหมือนชายหนุ่ม"
ราว ค.ศ. 1660-1665
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
รัฐสภานิวซีแลนด์

| รัฐสภานิวซีแลนด์  New Zealand Parliament  (อังกฤษ) Pāremata Aotearoa  (มาวรี) |
| --- | --- |
สมัยที่ 53

ประเภท
ประเภท: ระบบสภาเดี่ยว 
องค์ประกอบ: สภาผู้แทนราษฎร
ผู้บริหาร
พระมหากษัตริย์: สมเด็จพระเจ้าชาลส์ที่ 3  ตั้งแต่ 8 กันยายน ค.ศ. 2022 
ผู้สำเร็จราชการ: เดม ซินดี้ คิโระ  ตั้งแต่ 21 ตุลาคม ค.ศ. 2021 
ประธานรัฐสภา: เจอร์รี่ บราวน์ลี, พรรคแรงงานนิวซีแลนด์  ตั้งแต่ 5 ธันวาคม ค.ศ. 2023 
ผู้นำสภา: คริส ฮิปกินส์, พรรคแรงงานนิวซีแลนด์  ตั้งแต่ 26 ตุลาคม ค.ศ. 2017 
โครงสร้าง
สมาชิก: 120 ที่นั่ง

กลุ่มการเมือง: ฝ่ายรัฐบาล (65)   พรรคแรงงาน (65) ฝ่ายพรรคร่วม (10)   พรรคกรีน (10) ฝ่ายค้าน (33)   พรรคชาตินิวซีแลนด์ (33) ฝ่ายอิสระ (12)   พรรค ACT (10)    พรรคเมารี (2) 
การเลือกตั้ง
ระบบการเลือกตั้ง: แบบสัดส่วนผสมบัญชีปิด
การเลือกตั้งครั้งล่าสุด: 17 ตุลาคม 2020
ที่ประชุม

อาคารรัฐสภา (Parliament House)  เวลลิงตัน
เว็บไซต์
www.parliament.govt.nz
รัฐสภานิวซีแลนด์ (อังกฤษ: New Zealand Parliament, มาวรี: Pāremata Aotearoa) เป็นสภานิติบัญญัติระบบสภาเดี่ยวของประเทศนิวซีแลนด์ ประกอบด้วยสมเด็จพระราชินีนาถแห่งนิวซีแลนด์ (รัฐสภากษัตริย์) และสภาผู้แทนราษฎร โดยมีผู้สำเร็จราชการ (governor-general) สำเร็จราชการแทนพระมหากษัตริย์แห่งนิวซีแลนด์ ก่อนปีค.ศ. 1951 เคยมีสภาสูง คือ คณะกรรมการที่ปรึกษาฝ่ายนิติบัญญัติ (อังกฤษ: Legistrative Council) รัฐสภานิวซีแลนด์ก่อตั้งขึ้นในปีค.ศ. 1854 และเป็นหนึ่งในสภานิติบัญญัติที่เก่าแก่ที่สุดในโลกที่ยังคงอยู่ในปัจจุบัน ที่ทำการรัฐสภาตั้งอยู่นครเวลลิงตัน เมืองหลวงของนิวซีแลนด์ ตั้งแต่ค.ศ. 1865
สภาผู้แทนราษฎรประกอบด้วยสมาชิกรัฐสภาจำนวน 120 คน โดยจำนวนอาจมีการเปลี่ยนแปลงในกรณีมีที่นั่งส่วนขยาย (overhang seats) โดยมีสมาชิกรัฐสภาจำนวน 72 คนมาจากการเลือกตั้งแบบแบ่งเขตเขตละหนึ่งคน และที่เหลือเป็นสมาชิกแบบบัญชีรายชื่อซึ่งจัดสรรปันส่วนจากคะแนนเสียงของพรรคต่อคะแนนรวมทั้งหมด ชาวมาวรีเริ่มมีผู้แทนในรัฐสภาตั้งแต่ปีค.ศ. 1867 และในปีค.ศ. 1893 สตรีได้รับสิทธิในการเลือกตั้ง รัฐสภามีวาระครั้งละสามปี โดยสามารถเลือกตั้งได้ล่วงหน้าในกรณีมีการยุบสภา
รัฐสภานั้นมีความเชื่อมโยงอย่างใกล้ชิดกับฝ่ายบริหาร โดยรัฐบาลนิวซีแลนด์ประกอบด้วยนายกรัฐมนตรี (หัวหน้ารัฐบาล) และรัฐมนตรีต่างๆ โดยตามหลักการของรัฐบาลที่มีความรับผิดชอบ รัฐมนตรีนั้นจะต้องเป็นสมาชิกรัฐสภา และจะต้องได้รับความไว้วางใจจากรัฐสภา
ทั้งพระมหากษัตริย์ (พระองค์ปัจจุบัน คือ สมเด็จพระเจ้าชาลส์ที่ 3) และผู้สำเร็จราชการ จะไม่มีส่วนร่วมในขั้นตอนนิติบัญญัติ ยกเว้นแต่การลงพระปรมาภิไธยเพื่อให้ร่างกฎหมายที่ผ่านการรับรองโดยรัฐสภาตราเป็นกฎหมายได้อย่างสมบูรณ์ นอกจากนี้ผู้สำเร็จราชการมีบทบาทและอำนาจตรงในการเรียกประชุมรัฐสภา และยุบสภา โดยในกรณีนี้จะมีอำนาจให้มีการจัดการเลือกตั้งใหม่ได้
รัฐสภาซินต์มาร์เติน

| รัฐสภาซินต์มาร์เติน  Staten van Sint Maarten  (ดัตช์) |
| --- | --- |
สมัยที่ 5

ประเภท
ประเภท: ระบบสภาเดี่ยว 
ผู้บริหาร
พระมหากษัตริย์: สมเด็จพระราชาธิบดีวิลเลิม -อเล็กซานเดอร์  ตั้งแต่ 30 เมษายน ค.ศ. 2013 
ผู้ว่าราชการ: ยูจีน ฮอลิเดย์  ตั้งแต่ 10 ตุลาคม ค.ศ. 2010 
นายกรัฐมนตรี: ซิลเวอเรีย เจคอปส์, NA  ตั้งแต่ 10 พฤศจิกายน ค.ศ. 2019 
ประธานรัฐสภา: โรแลนโด บริซัน, UPP  ตั้งแต่ 10 กุมภาพันธ์ ค.ศ. 2020 
โครงสร้าง
สมาชิก: 15 ที่นั่ง

กลุ่มการเมือง: ฝ่ายรัฐบาล (10)   NA (6)    UPP (4) ฝ่ายค้าน (5)   USP (2)    PP (2)    UD (1) 
การเลือกตั้ง
ระบบการเลือกตั้ง: ระบบสัดส่วนแบบบัญชีรายชื่อ
การเลือกตั้งครั้งล่าสุด: 9 มกราคม ค.ศ. 2020
ที่ประชุม

ที่ทำการรัฐสภา  ฟีลิปส์บืร์ค
เว็บไซต์
www.sxmparliament.org
รัฐสภาซินต์มาร์เติน (ดัตช์: Staten van Sint Maarten) คือสภานิติบัญญัติระบบสภาเดี่ยวของประเทศซินต์มาร์เตินอันเป็นประเทศองค์ประกอบในราชอาณาจักรเนเธอร์แลนด์ ประกอบด้วยสมาชิกจำนวน 15 คน มาจากการเลือกตั้งคราวละ 4 ปี โดยรัฐสภาสมัยแรกนั้นสถาปนาขึ้นเมื่อ 10 ตุลาคม ค.ศ. 2010 ภายหลังจากการยุบดินแดนเนเธอร์แลนด์แอนทิลลีสลง โดยที่ทำการรัฐสภาตั้งอยู่ที่เมืองฟีลิปส์บืร์ค ประธานสภาคนปัจจุบันคือ โรแลนโด บริซัน
บทบาทและหน้าที่สำคัญของรัฐสภาได้แก่ด้านนิติบัญญัติเพื่อตรากฎหมายสำหรับซินต์มาร์เติน และส่วนที่สองคือกำกับดูแลด้านนโยบายของรัฐบาล โดยในส่วนแรกเกี่ยวกับนิติบัญญัตินั้น รัฐสภามีอำนาจร่วมกับรัฐบาลในการตรากฎหมาย และมีอำนาจในการรับรองและแก้ไขงบประมาณ มีอำนาจในการตรวจสอบผ่านการตั้งกระทู้ถามในรัฐสภาโดยสมาชิกรัฐสภาต่อรัฐมนตรีเป็นรายบุคคล สมาชิกรัฐสภายังมีสิทธิในการยื่นร่างกฎหมายตามความเห็นของตนได้ และยังมีสิทธิในการแก้ไขร่างกฎหมายที่รับเข้ามาพิจารณาในรัฐสภา รวมทั้งสิทธิในการตั้งกระทู้ถามรัฐมนตรีด้วยวาจาหรือลายลักษณ์อักษร
มหาวิทยาลัยตเว็นเตอ

| --- | --- |
Universiteit Twente

ชื่อเดิม: วิทยาลัยเทคนิคตเว็นเตอ
คติพจน์อังกฤษ: High Tech, Human Touch
ประเภท: รัฐ
สถาปนา: ค.ศ. 1961
งบประมาณ: 329 ล้านยูโร
พระอธิการ: โตม ปัลสตรา
ผู้ศึกษา: 11,136 คน (ค.ศ. 2019)
ที่ตั้ง: แอ็นสเคอเด, เนเธอร์แลนด์
สี: ดำ ขาว    
เว็บไซต์: www.utwente.nl/en
มหาวิทยาลัยตเว็นเตอ (ดัตช์: Universiteit Twente หรือย่อเป็น UT) เป็นมหาวิทยาลัยเทคนิคของรัฐ ตั้งอยู่ที่เมืองแอ็นสเคอเด ประเทศเนเธอร์แลนด์ ปัจจุบันมีนักศึกษา 11,136 คน และบุคลากรอีก 3,150 คน (ปี ค.ศ. 2019)
มหาวิทยาลัยตเว็นเตอมักได้รับการจัดอันดับให้อยู่ใน 400 มหาวิทยาลัยที่ดีที่สุดในโลกอยู่เสมอ เช่น อันดับ 184 จากไทมส์ไฮเออร์เอดยูเคชันในปี ค.ศ. 2019  มักได้รับการขนานนามว่าเป็นมหาวิทยาลัยที่มีการสร้างนวัตกรรมสูง
ประวัติ

มหาวิทยาลัยตเว็นเตอก่อตั้งขึ้นเมื่อปี ค.ศ.1961 ในชื่อ วิทยาลัยเทคนิคตเว็นเตอ (Technische Hogeschool Twente หรือย่อเป็น THT) เป็นสถาบันเทคนิคแห่งที่สามของประเทศเนเธอร์แลนด์ ต่อจาก มหาวิทยาลัยเทคโนโลยีเดลฟท์และมหาวิทยาลัยเทคโนโลยีไอนด์โฮเฟิน ภายหลังเปลี่ยนชื่อเป็นมหาวิทยาลัยตเว็นเตอในปี ค.ศ. 1986 อันเป็นผลจากพระราชบัญญัติการศึกษาดัตช์ปี ค.ศ. 1984
สภาพผู้แทนราษฎรของเนเธอร์แลนด์ตัดสินใจตั้งมหาวิทยาลัยขึ้นในท้องที่ของแอ็นสเคอเด อันเป็นเมืองหลักของภูมิภาคตเว็นเตอเนื่องจากในสมัยนั้นเป็นภูมิภาคที่มีการทำอุตสาหกรรมหลากหลาย โดยเฉพาะสิ่งทอ โลหะ อิเล็กทรอนิกส์ วิศวกรรม และเคมี นอกจากนี้ รัฐบาลยังหวังให้การตั้งมหาวิทยาลัยช่วยกระตุ้นเศรษฐกิจท้องถิ่นจากการที่อุตสาหกรรมสิ่งทอเริ่มซบเซาลงไป
วิทยาเขต

มหาวิทยาลัยตเว็นเตอ ตั้งอยู่ในที่ดินชนบทที่เรียกว่า ดรีแนร์โล โดยอยู่ระหว่างเฮงเงโลกับแอ็นสเคอเด ในขณะนั้นเป็นกรรมสิทธิ์ของเทศบาลแอ็นสเคอเด เป็นเพียงที่รกร้างมีป่าไม้ ทุ่งหญ้า และบ่อน้ำ สถาปนิกสองคนคือ ฟัน ไตเยิน และฟัน เอ็มบ์เดิน เริ่มออกแบบพื้นที่ให้เป็นมหาวิทยาลัยที่มีวิทยาเขตในตัวเองให้นักเรียนและบุคลากรอยู่อาศัย ทำงาน และทำกิจกรรมร่วมกันได้ในภายในวิทยาเขตคล้ายระบบอเมริกัน ในปัจจุบันเป็นเพียงมหาวิทยาลัยเพียงแห่งเดียวในเนเธอร์แลนด์ที่มีระบบวิทยาเขตแบบนี้ โดยมีสหภาพนักศึกษาเป็นผู้ผลักดันการทำกิจกรรมในมหาวิทยาลัย
องค์กร > การบริหาร

ปัจจุบัน อธิการบดีของมหาวิทยาลัยคือ โตม ปัลสตรา ส่วนประธานคณะกรรมการบริหารคือ ฟิกตอร์ ฟันเดร์ไคส์ และรองประธานคือมีร์ยัม เบาลต์-สเปียริง
องค์กร > คณะ

มหาวิทยาลัยตเว็นเตอ มี 5 คณะด้วยกัน ได้แก่
คณะพฤติกรรมศาสตร์ การจัดการ และสังคมศาสตร์ (BMS)
คณะเทคโนโลยีวิศวกรรม (ET)
คณะวิศวกรรมอิเล็กทรอนิกส์ คณิตศาสตร์ และวิทยาการคอมพิวเตอร์ (EEMCS)
คณะวิทยาศาสตร์และเทคโนโลยี (ST)
คณะภูมิสารสนเทศศาสตร์และการสำรวจโลก (ITC)
การวิจัย

นอกจากคณะต่าง ๆ แล้ว มหาวิทยาลัยยังเป็นที่ตั้งของสถาบันวิจัยและศูนย์วิจัยต่าง ๆ ได้แก่ สถาบันนาโนเทคโนโลยี MESA+ ศูนย์เทคโนโลยีการแพทย์ TechMed สถาบันสังคมดิจิทัล ศูนย์ศึกษาปรัชญาของเทคโนโลยีและวิศวกรรมศาสตร์ ศูนย์ยุโรปศึกษา ศูนย์ศึกษานโยบายการศึกษาขั้นสูง ศูนย์วิจัยและพัฒนาการให้บริการสาธารณสุข ศูนย์วิจัยการผลิตและการพัฒนาแบบบูรณาการ สถาบันเพื่อองค์ความรู้การเป็นผู้ประกอบการ ศูนย์ศึกษานโยบายวิทยาศาสตร์และเทคโนโลยี ศูนย์น้ำตเว็นเตอ ศูนย์เพื่อความเป็นเลิศทางจริยธรรมและเทคโนโลยี 4TU
การวิจัย > การศึกษา

มหาวิทยาลัยทเว็นเตมีหลักสูตรมากมาย ตั้งแต่การบริหารธุรกิจ จิตวิทยา ฟิสิกส์ประยุกต์ วิศวกรรมศาสตร์ และเทคโนโลยีชีวแพทย์ โดยในด้านวิทยาศาสตร์ประยุกต์จะเน้นนาโนเทคโนโลยี เทคโนโลยีกระบวนการ เทคโนโลยีข้อมูลข่าวสารและการสื่อสาร และวิทยาการชีวเวช
มหาวิทยาลัยยังมีชื่อเสียงในด้านการบ่มเพาะนวัตกรรม ปัจจุบัน มีบริษัทที่มีจุดเริ่มต้นจากมหาวิทยาลัย (spin-off) แล้วกว่า 1,000 แห่ง นับว่าสูงกว่ามหาวิทยาลัยอื่น ๆ ในเนเธอร์แลนด์
ศิษย์เก่าที่มีชื่อเสียง

เซส ลิงกส์ ผู้คิดค้นและพัฒนาไวไฟ
ยาป ฮาร์ตเซิน ผู้คิดค้นและพัฒนาบลูทูธ
แหล่งข้อมูลอื่น

เว็บไซต์อย่างเป็นทางการ
| ด ค กมหาวิทยาลัยในประเทศเนเธอร์แลนด์ |
| --- | --- |
 โกรนิงเงิน  เดลฟท์  ตเว็นเตอ  ติลบืร์ค  มาสทริชท์  ยูเทรกต์  รัดเบาด์ไนเมเคิน  ไลเดิน  วาเคอนิงเงิน  เสรีอัมสเตอร์ดัม  อัมสเตอร์ดัม  เอรัสมุสรอตเทอร์ดาม  ไอนด์โฮเฟิน
รตัน ฏาฏา

| รตัน ฏาฏา |
| --- | --- |
ฏาฏาในปี ค.ศ. 2011
เกิด: รตัน นวัล ฏาฏา 28 ธันวาคม ค.ศ. 1937(1937-12-28) บอมเบย์, จังหวัดบอมเบย์, บริติชราช (ปัจจุบันคือ มุมไบ, มหาราษฏระ, อินเดีย)
เสียชีวิต: 9 ตุลาคม ค.ศ. 2024(2024-10-09) (86 ปี) โรงพยาบาล Breach Candy มุมไบ
ศิษย์เก่า: Cornell University (BArch)
อาชีพ: นักอุตสาหกรรม, นักการกุศล
ตำแหน่ง: ประธานกิตติมศักดิ์, เครือบริษัท ฏาฏาซอนส์ และ ฏาฏากรุป
วาระ: ค.ศ. 1991 – ค.ศ. 2012 ค.ศ. 2016 – ค.ศ. 2017
ผู้ดำรงตำแหน่งก่อน: เจ. อาร์. ดี. ฏาฏา
ผู้สืบตำแหน่ง: ไซรัส มิสตรี (ค.ศ. 2012 – ค.ศ. 2016) นฏราชัน จันทรเศขรัน (ค.ศ. 2017–ปัจจุบัน)
บิดามารดา: นวัล ฏาฏา (บิดา)
ญาติ: ครอบครัวฏาฏา
รางวัล: ออร์เดอร์ออฟออสเตรเลีย (ค.ศ. 2023) อัสสัมไพภาว (ค.ศ. 2021) เครื่องราชอิสริยาภรณ์จักรวรรดิบริติช (ค.ศ. 2014) ปัทมาวิภูษัณ (2008) มหาราษฏระภูษัณ (ค.ศ. 2006) ปัทมาภูษัณ (ค.ศ. 2000)
รตัน นวัล ฏาฏา (มราฐี: रतन नवल टाटा) (28 ธันวาคม ค.ศ. 1937- 9 ตุลาคม ค.ศ. 2024) เป็นนักอุตสาหกรรมชาวอินเดีย ผู้ใจบุญ และอดีตประธานบริษัท Tata Sons เขาดำรงตำแหน่งประธานบริษัท Tata Group ตั้งแต่ปี 1990 ถึง 2012 และดำรงตำแหน่งประธานชั่วคราวตั้งแต่เดือนตุลาคม 2016 ถึงเดือนกุมภาพันธ์ 2017 เขาดำรงตำแหน่งหัวหน้ามูลนิธิการกุศลของบริษัทต่อไป  ในปี ค.ศ. 2008 เขาได้รับรางวัลปัทมาวิภูษัณ ซึ่งเป็นเครื่องราชอิสริยาภรณ์พลเรือนสูงสุดเป็นอันดับสองในอินเดีย หลังจากที่ได้รับรางวัลปัทมาภูษัณซึ่งเป็นเครื่องราชอิสริยาภรณ์พลเรือนสูงสุดเป็นอันดับสามในปี ค.ศ. 2000
เขาเป็นลูกชายของนวัล ฏาฏา ซึ่งได้รับการอุปการะโดยรตันจี ฏาฏา ลูกชายของ ชัมเสตจี ฏาฏา และเป็นผู้ก่อตั้งฏาฏากรุป เขาสำเร็จการศึกษาระดับปริญญาตรีสาขาสถาปัตยกรรมจาก Cornell University College of Architecture  เขาเข้าร่วมกับบริษัทฏาฏา ในปี ค.ศ. 1961 โดยทำงานที่โรงงานของ Tata Steel ต่อมาเขาเข้ามาดำรงตำแหน่งประธานบริษัท Tata Sons ต่อจาก เจ. อาร์. ดี. ฏาฏา หลังจากเกษียณอายุในปี ค.ศ. 1991 ในช่วงดำรงตำแหน่งนี้ฏาฏากรุป ยังได้เข้าซื้อกิจการ Tetley, Jaguar Land Rover และ Corus เพื่อพยายามเปลี่ยนฏาฏา จากกลุ่มที่เน้นอินเดียเป็นหลักให้กลายเป็นธุรกิจระดับโลก นอกจากนี้ฏาฏายังเป็นผู้ใจบุญรายใหญ่ที่สุดในโลก โดยบริจาครายได้ประมาณ 60–65% ให้กับการกุศล
รตันยังเป็นนักลงทุนที่มากด้วยประสบการณ์และได้ลงทุนหลายครั้งในบริษัทสตาร์ทอัพหลายแห่ง จนถึงปัจจุบันฏาฏาได้ลงทุนในบริษัทสตาร์ทอัพมากกว่า 30 แห่ง โดยส่วนใหญ่เป็นการลงทุนส่วนตัวและบางส่วนผ่านบริษัทการลงทุนของเขา
แหล่งอ้างอิง

↑  Tata.com. "Tata Sons Board replaces Mr. Ratan Tata as Chairman, Selection Committee set up for new Chairman via @tatacompanies". คลังข้อมูลเก่าเก็บจากแหล่งเดิมเมื่อ 24 October 2016. สืบค้นเมื่อ 24 October 2016.
↑  "Ratan Tata is chairman emeritus of Tata Sons". The Times of India. เก็บจากแหล่งเดิมเมื่อ 11 February 2016. สืบค้นเมื่อ 11 January 2016.
↑  Masani, Zareer (5 February 2015). "What makes the Tata empire tick?n;". The Independent (UK). เก็บจากแหล่งเดิมเมื่อ 1 June 2016. สืบค้นเมื่อ 30 April 2016.
↑  "Leadership Team | Tata group". Tata.com. 28 December 2012. เก็บจากแหล่งเดิมเมื่อ 1 May 2020. สืบค้นเมื่อ 10 January 2022.
↑  "Ratan Tata turns 84: A list of 10 start-ups funded by the industrialist". Business Today (ภาษาอังกฤษ). 28 December 2021. สืบค้นเมื่อ 17 August 2023.
↑  "Ratan Tata invests in companionship startup Goodfellows: Why he invested, the business model and other details". The Times of India. 17 August 2022. ISSN 0971-8257. สืบค้นเมื่อ 17 August 2023.
แหล่งข้อมูลอื่น

ชีวประวัติในเว็บไซต์ Tata Group
โปรไฟล์ ในเว็บ เดอะการ์เดียน
Creating Emerging Markets Interview ใน โรงเรียนธุรกิจฮาร์วาร์ด
รตัน ฏาฏา ที่อินเทอร์เน็ตมูวีเดตาเบส
รัฐสภามอลตา

| รัฐสภามอลตา  Il-Parlament ta' Malta  (มอลตา) |
| --- | --- |
ตราแผ่นดิน
ประเภท
ประเภท: ระบบสภาเดี่ยว 
องค์ประกอบ: สภาผู้แทนราษฎร
ผู้บริหาร
ประธานาธิบดี: จอร์จ เวลลา 
ประธานสภา: แอนเจโล ฟาร์รูเกีย, พรรคแรงงาน  
โครงสร้าง
สมาชิก: 67 ที่นั่ง

กลุ่มการเมือง: ฝ่ายรัฐบาล (37)   พรรคแรงงาน (36)    อิสระ (1) ฝ่ายค้าน (30)   พรรคชาตินิยม (28)    อิสระ (2) 
การเลือกตั้ง
ระบบการเลือกตั้ง: แบบถ่ายโอนคะแนนเสียง
การเลือกตั้งครั้งล่าสุด: 3 มิถุนายน ค.ศ. 2017
ที่ประชุม

ที่ทำการรัฐสภา   วัลเลตตา
เว็บไซต์
www.parlament.mt
รัฐสภามอลตา (มอลตา: Il-Parlament ta' Malta หรือเรียกอีกอย่างว่า Il-Maħdet ta' Malta) เป็นองค์กรทางนิติบัญญัติตามรัฐธรรมนูญแห่งประเทศมอลตา ตั้งอยู่ที่วัลเลตตา รัฐสภาเป็นระบบสภาเดี่ยว โดยประกอบด้วยสภาผู้แทนราษฎรและประธานาธิบดีแห่งมอลตาที่มาจากการเลือกตั้ง ตามกฎหมายประกอบรัฐธรรมนูญ คณะรัฐมนตรีรวมถึงนายกรัฐมนตรีจะต้องเป็นสมาชิกสภาผู้แทนราษฎร
ในระหว่าง ค.ศ. 1921–1933 รัฐสภานั้นเคยใช้เป็นระบบสองสภา โดยประกอบด้วยวุฒิสภาและสภานิติบัญญัติ
ในช่วง ค.ศ. 1921–2015 สภาผู้แทนราษฎรเคยตั้งอยู่ในพระราชวังมอลตาในวัลเลตตา  และตั้งแต่ 4 พฤษภาคม ค.ศ. 2015 สภาผู้แทนราษฎรได้ย้ายมาที่ที่ทำการรัฐสภาตั้งอยู่ใกล้กับประตูเมืองวัลเลตตา
มาโนน เฟลียร์

| เหรียญรางวัล> วอลเลย์บอลหญิง.ตัวแทนของ   เนเธอร์แลนด์ .วอลเลย์บอลเวิลด์กรังด์ปรีซ์ |
| --- | --- | --- |
|  |  หนิงป่อ 2007  | ทีม |
ชิงแชมป์ยุโรป
|  |  โปแลนด์ 2009  | ทีม |
มาโนน เฟลียร์ (ดัตช์: Manon Flier) เกิดวันที่ 8 กุมภาพันธ์ ค.ศ. 1984 ที่นีวเลอเซิน จังหวัดโอเวอร์เอเซิล เป็นนักกีฬาวอลเลย์บอลหญิงจากประเทศเนเธอร์แลนด์ ผู้ซึ่งเคยทำหน้าที่ในตำแหน่งตัวตบหัวเสาให้แก่สังกัดโทเรย์แอร์โรส์
นอกจากนี้ เธอยังเป็นหนึ่งในกำลังหลักของทีมอิกติซาดชิ บากู
ผลงานในระดับอาชีพ

เฟลียร์ได้รับการยกย่องเป็นผู้เล่นทรงคุณค่าในการแข่งขันวอลเลย์บอลเวิลด์กรังด์ปรีซ์ 2007 ที่จัดขึ้น ณ หนิงป่อ สาธารณรัฐประชาชนจีน ซึ่งวอลเลย์บอลหญิงทีมชาติเนเธอร์แลนด์ของเธอได้รับรางวัลเหรียญทอง
เฟลียร์พลาดรางวัลเหรียญทองแดงในการแข่งขันซีอีวีแชมเปียนส์ลีก ฤดูกาล 2010–11 หลังจากทีมของเธอที่ชื่อสกาโวลีนีเปซาโร ได้เป็นฝ่ายแพ้ต่อทีมเฟแนร์บาห์เชอากีบาเดม จากตุรกีที่ 3–1 เซต จากการแข่งขันรายการดังกล่าว เธอได้รับรางวัลรายบุคคลในสาขา "ตบยอดเยี่ยม"
ในเดือนกรกฎาคม ค.ศ. 2011 ทางสโมสรโทเรย์แอร์โรส์ได้มีการประกาศถึงการเข้าร่วมทีมของเธอในฤดูกาล 2011–12
เฟลียร์ยังได้รับรางวัลเหรียญทองแดงร่วมกับทีมอิกติซาดชิ บากู ในการแข่งขันอาเซอร์ไบจานซูเปอร์ลีก ฤดูกาล 2013–14  รวมถึงเป็นผู้ได้รับรางวัลสาขาเสิร์ฟยอดเยี่ยม
สังกัดสโมสร

โฟลโกโอมเมิน (ค.ศ. 1999–2001)
พอลลักซ์โอลเดินซาล (ค.ศ. 2001–2002)
เฟเซ เวร์ต (ค.ศ. 2002–2004)
ซานตอร์โซลาอาซิสเตลโนวารา (ค.ศ. 2004–2005)
เดอลามาร์ตีนึสอัมสเติลเฟน (ค.ศ. 2005–2008)
มอนเตสกีอาโวบันกามาร์เกเจซี (ค.ศ. 2008–2009)
อาซิสเตลวอลเลย์โนวารา (ค.ศ. 2009–2010)
สกาโวลีนีเปซาโร (ค.ศ. 2010–2011)
โทเรย์แอร์โรส์ (ค.ศ. 2011–2012)
อาเซอร์เรล บากู (ค.ศ. 2012–2013)
อิกติซาดชิ บากู (ค.ศ. 2013-2014)
รางวัลที่ได้รับ > บุคคล

"ผู้เล่นทรงคุณค่า" วอลเลย์บอลเวิลด์กรังด์ปรีซ์ 2007
"ทำคะแนนยอดเยี่ยม" วอลเลย์บอลเวิลด์กรังด์ปรีซ์ 2009
"เสิร์ฟยอดเยี่ยม" วอลเลย์บอลเวิลด์กรังด์ปรีซ์ 2009
"ผู้เล่นทรงคุณค่า" วอลเลย์บอลชิงแชมป์ยุโรป 2009
"ตบยอดเยี่ยม" ซีอีวีแชมเปียนส์ลีก ฤดูกาล 2010–11 รอบสี่ทีมสุดท้าย
"เสิร์ฟยอดเยี่ยม" อาเซอร์ไบจานซูเปอร์ลีก ฤดูกาล 2013–14
รางวัลที่ได้รับ > สโมสร

เนเธอร์แลนด์ลีกแชมเปียนชิพ 2002 – แชมป์, ร่วมกับพอลลักซ์โอลเดินซาล
เนเธอร์แลนด์คัพ 2002 – แชมป์, ร่วมกับพอลลักซ์โอลเดินซาล
อิตาเลียนซูเปอร์คัพ 2005 – แชมป์, ร่วมกับซานตอร์โซลาอาซิสเตลโนวารา
เนเธอร์แลนด์ลีกแชมเปียนชิพ 2006 – แชมป์, ร่วมกับเดอลามาร์ตีนึสอัมสเติลเฟน
เนเธอร์แลนด์คัพ 2006 – แชมป์, ร่วมกับเดอลามาร์ตีนึสอัมสเติลเฟน
เนเธอร์แลนด์คัพ 2007 – แชมป์, ร่วมกับเดอลามาร์ตีนึสอัมสเติลเฟน
เนเธอร์แลนด์ลีกแชมเปียนชิพ 2007 – แชมป์, ร่วมกับเดอลามาร์ตีนึสอัมสเติลเฟน
เนเธอร์แลนด์ลีกแชมเปียนชิพ 2008 – แชมป์, ร่วมกับเดอลามาร์ตีนึสอัมสเติลเฟน
เนเธอร์แลนด์คัพ 2008 – แชมป์, ร่วมกับเดอลามาร์ตีนึสอัมสเติลเฟน
แชลลินจ์คัพ 2009 – แชมป์, ร่วมกับมอนเตสกีอาโวบันกามาร์เกเจซี
อาเซอร์ไบจานซูเปอร์ลีก ฤดูกาล 2013–14 -  อันดับ 3, ร่วมกับอิกติซาดชิ บากู
แหล่งข้อมูลอื่น

Official website
FIVB Profile
Dutch Volleyball Federation เก็บถาวร 2011-07-24 ที่ เวย์แบ็กแมชชีน
Italian League Profile เก็บถาวร 2011-07-05 ที่ เวย์แบ็กแมชชีน
| ด ค กอิกติซาดชิ บากู – ทีมปัจจุบัน |
| --- | --- | --- |
| 1 วรรณา บัวแก้ว • 2 เลนคา เดือร์ • 3 คิม วิลละบี • 5 ปลื้มจิตร์ ถินขาว • 6 อรอุมา สิทธิรักษ์ • 7 เอเรียลเล วิลสัน • 8 เว่ย ชิวเยว่ • 10 วิลาวัณย์ อภิญญาพงศ์  • 12 มาโนน เฟลียร์ • 15 หม่า ยุ่นเหวิน • 16 จาง เหล่ย • 18 วาเลนตีนา เซเรนา • ผู้ฝึกสอน:  บือแลนท์ คาซิโลลู | 1 วรรณา บัวแก้ว • 2 เลนคา เดือร์ • 3 คิม วิลละบี • 5 ปลื้มจิตร์ ถินขาว • 6 อรอุมา สิทธิรักษ์ • 7 เอเรียลเล วิลสัน • 8 เว่ย ชิวเยว่ • 10 วิลาวัณย์ อภิญญาพงศ์  • 12 มาโนน เฟลียร์ • 15 หม่า ยุ่นเหวิน • 16 จาง เหล่ย • 18 วาเลนตีนา เซเรนา • ผู้ฝึกสอน:  บือแลนท์ คาซิโลลู |  |
รัฐสภาอารูบา

| รัฐสภาอารูบา  Staten van Aruba  (ดัตช์) |
| --- | --- |
สมัยที่ 11

ประเภท
ประเภท: ระบบสภาเดี่ยว 
ผู้บริหาร
พระมหากษัตริย์: สมเด็จพระราชาธิบดีวิลเลิม-อเล็กซานเดอร์  ตั้งแต่ 30 เมษายน ค.ศ. 2013 
ผู้ว่าราชการ: อัลโฟนโซ บุกเฮาต์  
ประธานสภา: แอ็ดคาร์ด โฟรไลก์, MEP  ตั้งแต่ 8 กรกฎาคม ค.ศ. 2021 
โครงสร้าง
สมาชิก: 21 ที่นั่ง

กลุ่มการเมือง:    MEP (9)    AVP (7)    RAIZ (2)    MAS (2)    Action 21 (1) 
การเลือกตั้ง
ระบบการเลือกตั้ง: ระบบสัดส่วน
การเลือกตั้งครั้งล่าสุด: 25 มิถุนายน ค.ศ. 2021
ที่ประชุม

ที่ทำการรัฐสภา  โอรันเยสตัด อารูบา
เว็บไซต์
www.parlamento.aw
รัฐสภาอารูบา (ปาเปียเมนตู: Parlamento di Aruba, ดัตช์: Staten van Aruba) คือสภานิติบัญญัติระบบสภาเดี่ยวของอารูบาซึ่งเป็นประเทศองค์ประกอบของราชอาณาจักรเนเธอร์แลนด์ ตั้งอยู่ในหมู่เกาะเลสเซอร์แอนทิลลีสในทะเลแคริบเบียน ประกอบด้วยสมาชิกจำนวน 21 คน มาจากการเลือกตั้งคราวละ 4 ปี โดยใช้การเลือกตั้งระบบสัดส่วน สมาชิกรัฐสภาคงความเป็นสมาชิกภาพจนกระทั่งครบวาระทุก 4 ปี เพื่อให้มีการเลือกตั้งทั่วไป ผู้นำพรรคการเมืองที่มีเสียงข้างมากในสภาจะได้รับเลือกเป็นนายกรัฐมนตรี
ที่ทำการรัฐสภาตั้งอยู่ที่เมืองโอรันเยสตัด
รัฐลุมพินี

| รัฐลุมพินี लुम्बिनी प्रदेश (เนปาล) |
| --- | --- |
รัฐ
 จากบนซ้ายไปขวา เขาเธาลาคิรีในเขตรุกุมตะวันออก, เขตสงวนล่าสัตว์โฒรปาฏัน, เจดีย์สันติภาพโลก, รานีมหัล, พาเคศวรีมนเทียร และเสือโคร่งเบงกอลในอุทยานแห่งชาติพรรทิยา
ที่ตั้งรัฐลุมพินีในประเทศเนปาล
พิกัด: 27°39′33.13″N 83°26′18.3″E﻿ / ﻿27.6592028°N 83.438417°E﻿ / 27.6592028; 83.438417
ประเทศ:  เนปาล
จัดตั้ง: 20 กันยายน พ.ศ. 2558
เมืองหลวง: เทอุขุรี
เมืองใหญ่สุด: โฆราหี
เขต: 12
การปกครอง
 • ประเภท: รัฐที่ปกครองตนเอง
 • องค์กร: รัฐบาลรัฐ
 • ผู้ว่าการรัฐ: อมิก เศรจัน
 • มุขยมนตรี: กุล ประสาท เกสี (พรรคคอมมิวนิสต์เนปาล (ลัทธิเหมา))
 • สภารัฐ: สภาเดียว (87 ที่นั่ง)
 • เขตเลือกตั้งรัฐสภา: 26
พื้นที่
 • ทั้งหมด: 22,288 ตร.กม. (8,605 ตร.ไมล์)
อันดับพื้นที่: ที่ 3
ความสูงจุดสูงสุด (ปุถาหิอุงจุลี): 7,246 เมตร (23,773 ฟุต)
ความสูงจุดต่ำสุด (รุปันเทหี): 90 เมตร (300 ฟุต)
ประชากร (พ.ศ. 2564)
 • ทั้งหมด: 5,124,225 คน
 • อันดับ: ที่ 3
 • ความหนาแน่น: 230 คน/ตร.กม. (600 คน/ตร.ไมล์)
 • อันดับความหนาแน่น: ที่ 3
เขตเวลา: UTC+5:45 (เวลาเนปาล)
รหัสภูมิศาสตร์: NP-FI
เอชดีไอ:  0.563 (ปานกลาง)
อันดับเอชดีไอ: ที่ 4
การรู้หนังสือ: 66.43%
อัตราส่วนเพศ: 90.43 ♂ /100 ♀ (พ.ศ. 2554)
จีดีพี: 5 พันล้านดอลลาร์สหรัฐ
อันดับจีดีพี: ที่ 3
เว็บไซต์: ocmcm.p5.gov.np
รัฐลุมพินี (เนปาล: लुम्बिनी प्रदेश, ลุมฺพินี ปฺรเทศ, ออกเสียง [lumbini prʌd̪es]) เป็นรัฐทางภาคตะวันตกของประเทศเนปาล มีอาณาเขตติดต่อกับรัฐคัณฑกีและรัฐกรรณาลีทางทิศเหนือ ติดต่อกับรัฐอุตตรประเทศและรัฐพิหารของประเทศอินเดียทางทิศใต้ และติดต่อกับรัฐสุทูรปัศจิมทางทิศตะวันตก รัฐนี้เป็นรัฐที่มีเนื้อที่มากที่สุดเป็นอันดับที่ 3 และมีประชากรมากที่สุดเป็นอันดับที่ 3 ในบรรดารัฐต่าง ๆ ของประเทศ เมืองหลวงของรัฐคือเทอุขุรี ซึ่งเป็นเมืองเล็ก ๆ ที่ตั้งอยู่ใกล้กับกึ่งกลางพื้นที่ของรัฐและกำลังได้รับการพัฒนาเพื่อตอบสนองความจำเป็นเบื้องต้นสำหรับการเป็นเมืองหลวงของรัฐ รัฐลุมพินีเป็นที่ตั้งของแหล่งมรดกโลกลุมพินีซึ่งธรรมเนียมพระพุทธศาสนากล่าวว่าเป็นสถานที่ประสูติของพระพุทธเจ้า
ศัพทมูลวิทยา

รัฐลุมพินีตั้งชื่อตามสถานที่แสวงบุญอันศักดิ์สิทธิ์ลุมพินีในเขตรุปันเทหี สถานที่ประสูติของพระโคตมพุทธเจ้า ศาสดาของศาสนาพุทธ สภารัฐจึงได้ใช้ชื่อรัฐลุมพินีเป็นชื่อถาวรโดยเปลี่ยนชื่อจาก รัฐหมายเลข 5 เมื่อวันที่ 6 ตุลาคม พ.ศ. 2563 และเทอุขุรีได้รับการประกาศให้เป็นเมืองหลวงของรัฐ
รัฐสุทูรปัศจิม

| รัฐสุทูรปัศจิม सुदूरपश्चिम प्रदेश (เนปาล) |
| --- | --- |
รัฐ
 ตามเข็มนาฬิกาจากบน  สาอิปาล, ทะเลสาบโฆฑาโฆฑี, กวางบึงในอุทยานแห่งชาติศุกลาผางฏะ, วัดพฑิมาลิกา, ทะเลสาบขัปตัฑ และอปีหิมาล
ที่ตั้งรัฐสุทูรปัศจิมในประเทศเนปาล
พิกัด: 28°42′12″N 80°34′01″E﻿ / ﻿28.70333°N 80.56694°E﻿ / 28.70333; 80.56694
ประเทศ:  เนปาล
จัดตั้ง: 20 กันยายน พ.ศ. 2558
เมืองหลวง: โคทาวรี
เมืองใหญ่สุด: ธันคฒี
เขต: 9
การปกครอง
 • ประเภท: รัฐที่ปกครองตนเอง
 • องค์กร: รัฐบาลรัฐ
 • ผู้ว่าการรัฐ: เทวราช โชศี
 • มุขยมนตรี: ตริโลจัน ภัฏฏะ (พรรคคอมมิวนิสต์เนปาล (ลัทธิเหมา))
 • สภารัฐ: สภาเดียว (110 ที่นั่ง)
 • เขตเลือกตั้งรัฐสภา: สภาผู้แทนราษฎร (16) สมัชชาแห่งชาติ (8)
พื้นที่
 • ทั้งหมด: 19,515.52 ตร.กม. (7,534.98 ตร.ไมล์)
อันดับพื้นที่: ที่ 6
ประชากร (พ.ศ. 2564)
 • ทั้งหมด: 2,711,270 คน
 • อันดับ: ที่ 5
 • ความหนาแน่น: 140 คน/ตร.กม. (360 คน/ตร.ไมล์)
 • อันดับความหนาแน่น: ที่ 5
เขตเวลา: UTC+5:45 (เวลาเนปาล)
รหัสภูมิศาสตร์: NP-SE
เอชดีไอ: 0.478 (ต่ำ)
การรู้หนังสือ: 63.48%
อัตราส่วนเพศ: 91.25 ♂ /100 ♀ (พ.ศ. 2554)
จีดีพี: 2.46 พันล้านดอลลาร์สหรัฐ
อันดับจีดีพี: ที่ 6
เว็บไซต์: sudurpashchim.gov.np
รัฐสุทูรปัศจิม [สุ-ทู-ระ-ปัด-จิม] (เนปาล: सुदूरपश्चिम प्रदेश, สุทูรปศฺจิม ปฺรเทศ, ออกเสียง [sud̪uɾʌpʌst͡sim prʌd̪es]; แปลว่า แว่นแคว้นตะวันตกไกล) เป็นหนึ่งในเจ็ดรัฐของประเทศเนปาล จัดตั้งขึ้นตามรัฐธรรมนูญฉบับปัจจุบันซึ่งได้รับการประกาศใช้ในวันที่ 20 กันยายน พ.ศ. 2558 รัฐนี้ครอบคลุมพื้นที่ 19,539 ตารางกิโลเมตร คิดเป็นประมาณร้อยละ 13.22 ของพื้นที่ทั้งหมดของประเทศ
รัฐสุทูรปัศจิมเมื่อแรกตั้งมีชื่อว่า รัฐหมายเลข 7 ต่อมาสภารัฐเห็นชอบให้ใช้ชื่อ "สุทูรปัศจิม" เป็นชื่อถาวรของรัฐในเดือนกันยายน พ.ศ. 2561 รัฐนี้มีท้องที่การปกครองสอดคล้องกับท้องที่ของภาคการพัฒนาตะวันตกไกลในอดีต โดยมีอาณาเขตติดต่อกับเขตปกครองตนเองทิเบตของจีนทางทิศเหนือ ติดต่อกับรัฐกรรณาลีและรัฐลุมพินีทางทิศตะวันออก ติดต่อกับรัฐอุตตรประเทศของอินเดียทางทิศใต้ และติดต่อกับรัฐอุตตราขัณฑ์ของอินเดียทางทิศตะวันตก
เมืองใหญ่สามเมืองของรัฐสุทูรปัศจิมในแง่จำนวนประชากรและเศรษฐกิจ ได้แก่ ธันคฒี, ภิมทัตตะ (มเหนทรนคร) และฏิกาปุระ ใน พ.ศ. 2561 โคทาวรีได้รับการประกาศให้เป็นเมืองหลวงถาวรของรัฐ แต่จนถึงขณะนี้ ที่ทำการต่าง ๆ ของรัฐบาลรัฐยังคงตั้งอยู่ในธันคฒีซึ่งเป็นเมืองหลวงชั่วคราว